**Referat af tillidsrepræsentantmøde**

**Tirsdag den 2.4.2019 kl. 12.00 – 14.30**

**Dirigent: Christian Referent: Pia**

**Dagsorden:**

**Pkt. 021 – 19 Godkendelse af referat fra den 5.3.2019**

Referatet blev godkendt.

**Pkt. 022 – 19 TR’ernes punkt**

**HV:** Der har været ansættelsessamtaler. Der er kommet mange ansøgere. Det vurderes, at det kan have noget at gøre med, at der er udviklet et nyt og mere individuelt stillingsopslag. Der er blevet ansat seks nye lærere. Der mangler stadig en lærer med fysik/kemi.

**BR:** Der har været nogle opsigelser, så der skal sandsynligvis ansættes cirka fire nye lærere. Det er en belastning for resten af personalet at skulle tage imod nye kollegaer for ofte. Social kapital-undersøgelsen viser derudover et fald i indextal fra 66 til 62.

**HL:** Fagfordelingen er gået tilbage, da der skal findes en ny struktur grundet underskud på PPR. Stillingssituationen er pt en overbelægning på en halv lærerstilling.

**EG:** Der er ikke overblik over stillingssituationen. Der mangler svar på, hvad der skal ske med dysleksicenteret, hvilket berører otte lærerstillinger. Derfor er fagfordelingen midlertidigt ønsket indstillet. Situationen har stor betydning for arbejdsmiljøet.

**HØ:** Der har været nogle rokader, så stillingerne passer på nuværende tidspunkt til fagfordelingen. Der er meget blandede holdninger til rokaderne blandt kollegaerne. Der blev orienteret om en episode på skolen, som har givet anledning til evaluering af skolens kriseplan.

**Pkt. 023 – 19 KS orientering**

Der blev orienteret om, at løn- og stresspolitik kommer på et senere møde.

Der blev orienteret om, at der er sendt nyt lønkort ud. Pensionstillægget er steget. Bh. klasseledere med tolv års erfaring stiger. Derudover er der ændringer for konsulenter og UU. Hele lønkortet bliver sendt ud.

Der blev givet en kort status på forhandlingerne af arbejdstidsaftalen.

**Pkt. 024 – 19 Generalforsamlingen 2019 – evaluering**

Det var rart, at beretningen ikke var så lang. Det fungerede godt at beretningen var delt mellem alle i kredsstyrelsen

Det er mange timer, man skal sidde ned. Man skal passe på, at der ikke bliver sagt for mange ting i fagpolitisk sprog, som er indforstået.

Arrangementet var godt.

Nogen gav indtryk af, at der var for lidt tid til debat. Andre syntes, at det var passende.

Årsberetningen kunne indeholde flere succeshistorier, som er vedkommende for flere/større grupper af medlemmer.

**Pkt. 025 – 19 Ny ferielov**

Der blev orienteret kort om den nye ferielov i forhold til lærernes ferie. Vi afventer kredsudsendelsen for endelig uddybning.

**Pkt. 026 – 19 Skoleårets planlægning**

Der blev mindet om, at TR søger indflydelse på skoleårets planlægning. Herunder hvordan skolen kan strukturere dialogen om opgaveoversigterne.

**Pkt. 027 – 19 Fuldmagt**

Det blev drøftet, hvordan der skal arbejdes med fuldmagter i forhold til lønsedler og opgaveoversigter.

Ideer:

Man kan lave fuldmagter i AULA. Man kan arbejde på en løsning, hvor man benytter Nem-Id. Man kan sende den ud via Intra. Den kan uddeles i fysisk form før sommerferien.

**Pkt. 028 – 19 Evt.**

Intet at referere.

*Maiken Amisse*

Kredsformand/

Fællestillidsrepræsentant